**ОБЩИНСКА ИЗБИРАТЕЛНА КОМИСИЯ - ЧЕЛОПЕЧ**

**ПРОТОКОЛ № 18**

На 02.10.2019 г. се проведе заседание на Общинската избирателна комисия при следния

**Дневен ред:**

1. Увеличаване на заявения от ЦИК тираж на бюлетините при провеждане на изборите за общински съветници и кметове в община Челопеч на 27.10.2019 г.
2. Разни

**Присъстваха:** София Иванова, Нели Събева, Любомира Калчева, Елена Лукова-Питекова, Златан Павлов, Пека Кръстева, Ивалина Фотева, Венета Иванова, Нели Петрова, Ванина Иванова

**Отсъстваха:** Цветина Торолова

Председател: София Иванова: В залата присъстват 10 членове на Общинската избирателна комисия. Налице е необходимият кворум. Откривам заседанието на комисията на 02.10.2019 г.

Моля, нека да гласуваме така предложения дневен ред. Гласували 10 членове на ОИК: „ЗА“ (София Иванова, Нели Събева, Любомира Калчева, Елена Лукова-Питекова, Златан Павлов, Пека Кръстева, Ивалина Фотева, Венета Иванова, Нели Петрова, Ванина Иванова).

„ПРОТИВ” – няма

Председател: София Иванова: По т. 1 от дневния ред – в ОИК – Челопеч е постъпило писмо (Вх. № 37/ 02.10.2019 г.), изпратено от Община Челопеч с адресат Централна избирателна комисия и с копие до Общинска избирателна комисия – Челопеч (Изх. № 24-11-32/ 02.10.2019 г.). Писмото е относно увеличаване на заявения от ЦИК тираж на бюлетини при провеждането на изборите за общински съветници и кметове в община Челопеч на 27.10.2019 г. С Решение на ОИК - Челопеч № 43/ 28.09.2019 г., сме заявили тираж от 1340 броя бюлетини, като в това число се включват бюлетини за 1219 броя избиратели по списък и 10 % резерв съгласно чл. 209, ал. 3 от ИК. Независимо от нашето искане, ЦИК е одобрила 1300 бр. бюлетини за общински съветници и 1300 бр. бюлетини за кмет. Причината за това намаляване вероятно се дължи на желанието от ЦИК да не остава огромен брой бюлетини след изборите, които ще трябва да се съхраняват до следващите местни избори (Писмо от ЦИК № 06-376/ 30.09.2019 г.) Към дата 01.10.2019 г. в община Челопеч са постъпили 105 бр. заявления за гласуване по настоящ адрес, така, че броя на избирателите към дата 01.10.2019 г. вече достига 1324 души, което е над заявения от ЦИК тираж от 1300 броя бюлетини. До крайната дата за подаване на заявления за гласуване по настоящ адрес има още 10 дни, така, че е възможно тази бройка да се увеличи. Предвид гореизложеното и на основание писмо от ЦИК № 06-376/ 30.09.2019 г. относно предоставяне на възможност за мотивирано искане за увеличаване на тиража на бюлетините, предлагам да заявим 1380 броя бюлетини за общински съветници и 1380 броя – за кмет. Смятам, че тази бройка бюлетини ще е достатъчна, като същевременно с това няма да се създадат трудности при съхранение на неизползваните.

Председател: София Иванова: Колеги, ако нямате други предложения, моля да гласуваме така направеното предложение и да заявим 1380 бр. бюлетини за общински съветници и 1380 броя бюлетини за кмет в община Челопеч за предстоящите избори на 27.10.2019 г.

Гласували 10 членове на ОИК: „ЗА“ (София Иванова, Нели Събева, Любомира Калчева, Елена Лукова-Питекова, Златан Павлов, Пека Кръстева, Ивалина Фотева, Венета Иванова, Нели Петрова, Ванина Иванова).

„ПРОТИВ” – няма

По т. 2 от дневния ред – няма направени предложения и изказвания

ПРЕДСЕДАТЕЛ: п………………….

/София Иванова/

СЕКРЕТАР: п………………………...

/Нели Събева/

Дата и час: 02.10.2019 г., 17.40 часа